pythainlp/thai-open-data-go-th huggingface dataset:
ผักอินทรีย์ ผักเพื่อสุขภาพและสิ่งแวดล้อมปลูกได้ไม่ยาก
การทําการเกษตรอินทรีย์ในบ้านเรานั้น นอกจากจะปลูกพืชไว้ทานหรือบริโภคเองแล้ว ก็ยังสามารถปลูกไว้เพื่อส่งขายในตลาดเกษตรกรรมรวมทั้งในภาคอุตสาหกรรมอีกด้วย โดยต้องทําคํานึงถึงปริมาณผลผลิตผลที่ได้จากการเพาะปลูกผักและผลไม้ในแต่ละฤดูกาล และความปลอดภัยและสมดุลในธรรมชาติ เพื่อที่จะได้ทําเกษตรกรรมได้ในระยะเวลายาวนานมากยิ่งขึ้น และยังลดปัญหามลภาวะและสิ่งแวดล้อมที่เกิดขึ้น ไม่ว่าจะเป็นปัญหาดินขาดแร่ธาตุอาหาร หรือ ปัญหาสารเคมีตกค้างในพืชผักต่าง ๆ ทําจนเกิดการพัฒนาการนําเทคโนโลยีต่าง ๆ มาใช้กับการปลูกพืชและเลี้ยงสัตว์ต่างๆ โดยปราศจากการใช้สารเคมีและยังลดต้นทุนการผลิตทําให้สามารถปลูกผักอินทรีย์ส่งขายในตลาดได้ราคาดีและได้มาตรฐาน เพราะได้รับการรับรองจากสํานักงานมาตรฐานเกษตรอินทรีย์ ทําให้เพื่อนๆเกษตรกรในบ้านเราที่ปลูกพืชผักอินทรีย์มีโอกาสส่งออกผักอินทรีย์ไปขายต่างประเทศได้
บัวกระด้ง บัวที่มีขนาดใหญ่ที่สุดในโลก
บัวกระด้งเป็นบัวที่มีขนาดใหญ่ที่สุดในโลก โดยแต่เดิมบัวกระด้งมีถิ่นกําเนิดมาจากต่างประเทศและมีอีกชื่อหนึ่งในประเทศอังกฤษว่า บัววิคตอเรีย เนื่องจากเป็นชื่อพระราชินีที่ปกครองประเทศในขณะที่มีการนําบัวดังกล่าวมาปลูกในประเทศอังกฤษ จนแพร่หลายไปทั่วและมีการปลูกในประเทศไทยมาจนถึงปัจจุบัน บัวกระด้งนอกจากจะปลูกไว้เพื่อความสวยงามแล้ว ยังปลูกไว้สําหรับส่งเสริมการท่องเที่ยวได้ดีอีกด้วย โดยเพื่อนๆจะเห็นได้ว่าสวนสาธารณะที่ปลูกบัวกระด้งไว้นั้น มักจะมีนักท่องเที่ยวมาถ่ายรูปกันเป็นจํานวนมาก ในบางแห่งยังอนุญาตให้นักท่องเที่ยวสามารถยืนถ่ายรูปบนใบบัวดังกล่าวได้อีกด้วย โดยการตั้งวัสดุคล้ายแผ่นจานเพื่อกระจายน้ําหนัก ทําให้ใบบัวสามารถรองรับน้ําหนักดังกล่าวไว้ได้ ถือเป็นการส่งเสริมการท่องเที่ยวอีกช่องทางหนึ่ง
หญ้าเกล็ดหอย พืชล้มลุก
หญ้าเกล็ดหอยเป็นพืชล้มลุก สามารถขยายพันธุ์ได้อย่างรวดเร็ว เพียงแค่นําก้านหรือลําต้นไปปักลงในดิน ไม่นานหญ้าเกล็ดหอยก็จะออกรากลงดินและแผ่ขยายลําต้น  ผลิดอกออกใบไปทั่วบริเวณโดยรอบแล้วล่ะครับ หญ้าเกล็ดหอยเป็นหญ้าที่มีลําต้นขนาดเล็ก ออกใบสีเขียวลักษณะคล้ายรูปหัวใจกลับ หรือ รูปกลมรี มีใบแบบขนนกเป็นช่อ ช่อละ 3 ใบ ให้ดอกสีม่วงอ่อนและเข้มออกดอกปลายช่อ มีลักษณะคล้ายกับดอกถั่ว มีขนปกคลุมบริเวณก้านและใบโดยทั่ว ข้อดีของหญ้าเกล็ดหอย คือ มีลักษณะนุ่มและนิยมปลูกไว้เป็นไม้ประดับบริเวณบ้านเพราะเป็นหญ้าที่ไม่ต้องตัดแต่ง แถมยังสามารถเจริญเติบโตแตกกิ่งก้านสาขาออกดอกใบขนานกับพื้นดินในเวลารวดเร็วอีกด้วย และยังเป็นพืชที่สามารถปลูกได้ในดินทุกชนิด ชื่นชอบแสงแดดปานกลาง รวมทั้งน้ําพอประมาณด้วยครับ เรียกได้ว่าหญ้าเกล็ดหอยเป็นพืชอีกชนิดหนึ่งที่เหมาะกับสภาพอากาศบ้านเราและสามารถเจริญเติบโตได้ง่ายในทุกพื้นที่
สบู่ดํา พืชผลิตน้ํามันแทนไบโอดีเซล
สบู่ดํา เป็นพืชชนิดหนึ่งที่มีถิ่นกําเนิดมาจากทวีปอเมริกา โดยมีชาวโปรตุเกสนําต้นสบู่ดําเข้ามาปลูกในไทยตั้งแต่อดีตกาลนานมาแล้ว จนในปัจจุบันมีการปลูกพืชชนิดนี้กันอย่างแพร่หลายในบ้านเรา และที่สําคัญนอกจากสบู่ดําจะสามารถปลูกไว้เพื่อเป็นกําแพงธรรมชาติ กั้นสัตว์เลี้ยงอย่าง วัว ควายได้แล้ว สบู่ดํายังสามารถปลูกไว้เพื่อแปรรูปเป็นน้ํามันขับเคลื่อนเครื่องยนต์ต่างๆ ซึ่งน้ํามันที่ได้จากต้นสบู่ดําสามารถใช้แทนน้ํามันไบโอดีเซลที่มีราคาสูงในท้องตลาดได้อีกด้วย และที่สําคัญน้ํามันเครื่องยนต์ที่ผลิตจากสบู่ดํายังช่วยลดการเกิดมลพิษต่อสภาพแวดล้อมได้ ทําให้เพื่อน ๆ เกษตรกรบางกลุ่มหันมาปลูกต้นสบู่ดําเพื่อนําเมล็ดมาขายให้กับโรงงานอุตสาหกรรมที่ผลิตน้ํามันไว้ใช้สําหรับเครื่องยนต์ต่างๆ นอกจากนี้สบู่ดํายังมีประโยชน์ที่สามารถนําไปใช้เป็นยารักษาโรคและนําไปแปรรูปเป็นยาสระผม รวมทั้งรากของสบู่ดําสามารถสกัดใช้ยับยั้งการเจริญเติบโตของลําต้นข้าวโพด เพื่อให้ธาตุอาหารไปเลี้ยงฝักข้าวโพดมากขึ้น ทําให้ได้ฝักสวย ขนาดใหญ่ น่ารับประทาน
ไขความลับการขยายพันธุ์พืชแบบอาศัยเพศ
สําหรับการทําอาชีพเกษตรกรรม การเพาะพันธุ์พืช หรือ การขยายพันธุ์พืชนับได้ว่าเป็นอีกหนึ่งปัจจัยหลักที่สําคัญของเพื่อน ๆ เกษตรกร เพราะในการสร้างรายได้ หรือ ผลิตผลของพืชรวมทั้งผลผลิตนั้นจะต้องเริ่มจากการเพาะพันธุ์ หรือ ศึกษาวิธีการขยายพันธุ์พืชเพื่อให้ได้พืชพันธุ์รวมทั้งผลผลิตตามที่ต้องการ ซึ่งการเรียนรู้การขยายพันธุ์พืช ยังมีประโยชน์ในการคัดเลือกพันธุ์ที่เหมาะสมสําหรับปลูกในบ้านเราและทําให้ได้พืชพันธุ์ดังกล่าวที่มีผลผลิตถูกอกถูกใจเราด้วย และยังสร้างรายได้ให้เราได้ดีขึ้น
พืชกินแมลง ประดับไว้ไร้แมลงกวนใจ
หากพูดถึงไม้ประดับในบ้านในบ้านเรานั้นมีมากมายหลากหลายสายพันธุ์ให้เลือกซื้อกันได้ตามใจชอบ แต่นอกจากจะมีไม้ประดับที่บริโภคอาหารและแร่ธาตุในดินแล้ว ยังมีพืชไม้ประดับที่สามารถบริโภคแมลงผ่านทางใบ หรือดอกได้อีกด้วยครับ ไม้ประดับหรือต้นไม้กินแมลงส่วนใหญ่จะเป็นไม้ล้มลุกที่อยู่ได้ไม่กี่ปีเท่านั้น แต่ก็ยังมีต้นไม้กินแมลงที่มีอายุยืนยาวอยู่บ้าง
โรคใบไหม้ โรคระบาดในพืช
โรคใบไหม้ เป็นโรคอีกหนึ่งชนิดที่ระบาดจากพืชสู่พืช สร้างความกังวลใจให้เพื่อนๆเกษตรกรได้ไม่น้อย เพราะเป็นโรคติดต่อที่สามารถระบาดได้ในระยะเวลาอันรวดเร็วหากมีสภาพอากาศ หรือ อยู่ในสภาพแวดล้อมที่เอื้ออํานวยต่อเชื้อโรคอันก่อให้เกิดโรคใบไหม้ได้ และยังไม่มีวิธีรักษาโรคใบไหม้ให้หายขาดอย่างถาวรสําหรับพืชที่ติดโรคชนิดนี้ได้ด้วย มีแต่เพียงวิธีการรักษาและกําจัดส่วนที่ติดโรคตามอาการเท่านั้น
หนอนชอนใบ ศัตรูพืชตัวร้าย
เมื่อพูดถึงศัตรูพืชที่คอยทําร้ายพืชแล้ว หนอนชอนใบเป็นศัตรูพืช อีกหนึ่งชนิดที่สร้างความรําคาญใจให้กับเพื่อนๆ เกษตรกรที่เพาะปลูกพืชผักต่างๆ เป็นอย่างมาก เพราะหนอนชอนใบทําให้ราคาผลผลิตตกต่ําลง ทําให้พืชผลเจริญเติบโตช้าและได้รับความเสียหายเป็นจํานวนมากได้ หนอนชอนใบสามารถพบเห็นได้ง่ายตามสวนผักต่างๆ และตามต้นไม้ที่ปลูกในครัวเรือนอีกด้วยครับ โดยเฉพาะในสวนมะนาวที่เพื่อนๆ เกษตรกรมักจะพบปัญหาหนอนชอนใบต้นมะนาว ที่ทําให้ต้นมะนาวออกลูกช้าและเจริญเติบโตได้ช้าจนทําให้มะนาวมีผลเล็กขายได้ราคาไม่ดีเท่าทีควร
การเลี้ยงหมู สัตว์เศรษฐกิจสร้างรายได้
การเลี้ยงหมูเนื้อ หรือ หมูขุนของเพื่อนๆ เกษตรกร มีการเลี้ยงกันมาอย่างยาวนานแล้ว ทําให้ในปัจจุบันมีการพัฒนาระบบการเลี้ยงและคุณภาพการเลี้ยงไปจนถึงการส่งออกของเนื้อหมู ให้ได้มาตรฐาน เพื่อสามารถแข่งขันในภาคการตลาดให้ขายในราคาที่สูงได้ แต่ก็ยังมีเพื่อนๆที่เลี้ยงหมูเนื้อไว้เพื่อบริโภคกันในครัวเรือนและส่งขายในตลาดขนาดเล็กอีกด้วยนะครับ สิ่งที่น่าสนใจคือการเลี้ยงหมูสัตว์เศรษฐกิจที่เราบริโภคกันอยู่ทุกวัน ถือเป็นอีกหนึ่งช่องทางที่สามารถสร้างรายได้ดี หากว่างจากการปลูกพืชทําสวนแล้วก็สามารถเลี้ยงหมูไว้บริโภคและขายเองได้ง่าย ๆ ครับ
ต้นมะสัง พืชไม้ประดับ ผลเปรี้ยวจี๊ด
ต้นมะสัง คือ พืชไม้ที่มีลักษณะสวยงามสะดุดตา มีรูปร่างของลําต้นและใบแตกต่างจากต้นไม้เขตร้อนชนิดอื่น จึงนิยมปลูกไว้เพื่อเป็นไม้ประดับตกแต่งภายในบ้าน เพราะมีใบและลําต้นที่สวยงามเป็นเอกลักษณ์นั่นเองครับ นอกจากนี้แล้วในบ้านเรายังนิยมนําผลมาบริโภค ปอกเปลือกทานจิ้มกับพริกเกลือ บ้างก็เอามายําใส่พริกเล็กน้อยเพราะผลของมะสังมีรสเปรี้ยวมาก อีกทั้งยังนําผลมะสังไปแปรรูปเป็นน้ําดื่มแก้กระหาย หรือแปรรูปเป็นแยมไว้ทาขนมปังได้อีกด้วย บ้างก็เอาไปใส่ในอาหารใช้แทนมะนาวเพราะให้รสเปรี้ยว นอกจากผลของมะสังแล้ว ใบของต้นมะสังยังสามารถนําไปประกอบอาหารเช่น นําไปลวกรับประทานกับน้ําพริกได้  ยังมีเพื่อนๆเกษตรกรไม่เยอะที่ปลูกต้นมะสังเพื่อบริโภคผล หรือจําหน่ายผล เพราะส่วนใหญ่จะปลูกกันไว้บริโภคแต่ในครัวเรือนเท่านั้นครับ แต่ถ้าหากปลูกไว้เป็นไม้ประดับแล้วจะสามารถทําราคาได้ดีเลยครับ เพราะเป็นที่ต้องการของตลาดเป็นอย่างมาก นอกจากจะวางขายตามท้องตลาดแล้ว ต้นมะสังไม้ประดับยังมีการวางขายในช่องทางออนไลน์อีกด้วย โดยหากดัดไว้สวยงามแล้วสามารถขายได้ถึง 180-200 บาทต่อต้นเลยทีเดียวครับ
มันเทศญี่ปุ่น ปลูกง่ายรายได้ดี
มันเทศญี่ปุ่น หรือที่เพื่อนๆ รู้จักกันในนามว่า มันหวานญี่ปุ่น เป็นมันเทศที่นิยมรับประทานกันในบ้านเราเป็นอย่างมาก เพราะเนื้อมันที่หวานมันอร่อยทําให้นิยมนํามาทานกันเปล่าๆ บ้างก็นําไปทอดโรยเกลือทาน นอกจากนี้ยังมีการนํามันเทศญี่ปุ่นไปแปรรูปเป็นอาหาร เครื่องดื่ม และขนมขบเคี้ยวอีกมากมาย เพราะเป็นที่ต้องการของท้องตลาด และอุตสาหกรรมแปรรูปอาหาร ทําให้มันเทศญี่ปุ่นสามารถสร้างรายได้ให้กับเพื่อนๆ เกษตรกรที่ปลูกมันเทศได้เป็นจํานวนมาก
มะกอกฝรั่ง ผลไม้รสเปรี้ยว ปลูกง่ายขายได้ทั้งปี
มะกอกฝรั่ง ผลไม้รสเปรี้ยวนําหวานตาม อันเป็นเอกลักษณ์และเป็นที่ชื่นชอบในหมู่คนที่ชอบทานของเปรี้ยวส่วนใหญ่ ทําให้สามารถพบมะกอกฝรั่งวางขายในร้านผลไม้ต่างๆตามตลาด หรือตามรถเข็นผลไม้ โดยจะนิยมนําผลมะกอกฝรั่งสุกมาปอกเปลือกทานคู่กับพริกเกลือ หรือ นํามายําใส่พริกทานกัน เพราะมะกอกฝรั่งจะให้รสชาติเปรี้ยวอมหวานมัน ทั้งยังกรอบอร่อยจึงเป็นที่ต้องการของตลาดในบ้านเราครับ
ต้นฝอยทอง พืชกาฝากชื่อน่ารับประทาน
เมื่อพูดถึงฝอยทองแล้วหลายๆ คนก็คงจะนึกถึง ขนมฝอยทองที่มีสีเหลืองอร่ามและมีรสชาติหวานหอมอร่อยกันใช่ไหมล่ะครับ แต่ฝอยทองที่จะพูดถึงในที่นี้นั้น คือ ต้นพืชชนิดหนึ่งที่มีสีคล้ายกับขนมฝอยทอง มีลักษณะลําต้นเล็กเป็นเส้นๆ อันเป็นที่มาของชื่อต้นไม้ชนิดนี้ ที่มักจะขึ้นในพื้นที่เขตร้อนชื้น มีลักษณะเป็นต้นกาฝากอิงอาศัยกับพืชชนิดอื่นเพื่อดูดน้ําเลี้ยงภายในต้นไม้เหล่านั้น โดยเราสามารถพบเห็นต้นฝอยทองได้ในทุกภาคของบ้านเรา เพราะเป็นต้นไม้ที่สามารถแพร่พันธุ์ได้ง่าย สามารถขยายพันธุ์ได้ด้วยวิธีการเพาะเมล็ด และยังสามารถแตกแขนงรากออกจากลําต้นที่ไม่มีรากอยู่ เพื่อที่จะเกาะเกี่ยวต้นไม้ต้นอื่นได้อีกด้วย
ชมพู่ทับทิมจันทร์ ชมพู่พันธุ์ดี มีมูลค่า
ผลไม้ไทยที่ให้รสชาติหวานกรอบ ฉ่ําน้ํา ดับอาการกระหายน้ํา หรือ แก้ร้อนในได้ ที่คนไทยเรานึกถึง คือ ชมพู่ ซึ่งถือเป็นผลไม้ไทยอีกหนึ่งชนิดในบ้านเราที่เพื่อนๆ เกษตรกรนิยมปลูกไว้เพื่อบริโภคและนําไปชายเชิงพาณิชย์ โดยแต่เดิมนั้นมีการปลูกชมพู่เพื่อค้าขายในตลาดเกษตรไม่มากนัก จึงไม่ค่อยมีการดัดแปลงพันธุ์ของชมพู่กันมากเท่าไหร่ แต่ในปัจจุบัน ภาคการเกษตรได้มีการปลูกชมพู่เชิงการค้ากันมากยิ่งขึ้น ทําให้เกษตรกรต้องคัดเลือกดัดแปลงพันธุ์ชมพู่ เพื่อหาพันธุ์ที่ตอบโจทย์ความต้องการของผู้บริโภคมากที่สุดและทําราคาในตลาดได้สูง เพื่อสามารถแข่งขันกับผู้ผลิตรายอื่นได้ จึงมีการคิดค้น “ชมพู่ทับทิมจันทร์” ขึ้น โดยเริ่มแรกปลูกกันในจังหวัดราชบุรีจนในปัจจุบันถือเป็นชมพู่พันธุ์ที่สามารถสร้างรายได้ให้เกษตรกรถึง 7 หลักต่อปีเลยทีเดียวครับ
พันธุ์ทุเรียน ยอดฮิตที่ตลาดนิยม
ทุเรียนนับได้ว่าเป็นราชาผลไม้ของเมืองไทย เพราะนอกจากจะมีลักษณะของผลและกลิ่นที่เป็นเอกลักษณ์ไม่เหมือนใครแล้ว รสชาติภายในของทุเรียนแต่ละชนิดยังอร่อยหวานมันและกลมกล่อม ทําให้เป็นที่นิยมรับประทานกันอย่างมากทั้งในและต่างประเทศ จนทําให้ทุเรียนกลายเป็นผลไม้เศรษฐกิจที่สามารถสร้างรายได้ให้กับประเทศไทยเราเป็นจํานวนมาก เพราะในแต่ล่ะปีเราสามารถผลิตทุเรียนขายได้ถึง 5-7 แสนตัน ซึ่งทําเงินเข้าประเทศกว่า 2 หมื่นล้านบาท เพราะนอกจากทุเรียนจะนิยมขายบริโภคผลสดกันแล้ว ก็ยังมีการนําทุเรียนไปแปรรูปเป็นอาหารต่างๆ ไม่ว่าจะเป็นข้างเหนียวทุเรียน ไอศครีมทุเรียน หรือแม้แต่ขนมทุเรียนกรอบ ในภาคเกษตรกรรมเองก็ได้มีการเปิดสวนทุเรียนเพื่อสร้างรายได้จากผู้เข้าชมสวนและยังถือเป็นการขายในรูปแบบใหม่ด้วย
ตะคร้อ ผลไม้รสเปรี้ยว ออกลูกปีละครั้ง
ตะคร้อ เป็นผลไม้รสเปรี้ยวที่สามารถพบได้ในทุกของบ้านเรา และยังพบได้ในประเทศเพื่อนบ้านอย่าง อินเดีย อินโดนีเซีย ไปจนถึงแถวคาบสมุทรอินโดจีนด้วย เพราะต้นตะคร้อเป็นต้นไม้ที่สามารถทนต่อสภาพอากาศร้อนชื้นได้เป็นอย่างดี ความพิเศษของตะคร้อนั้น คือสามารถออกผลได้แค่เพียงปีล่ะหนึ่งครั้งเท่านั้น จึงเป็นผลไม้ที่หารับประทานได้ยากมาก และหลายๆ คนก็คงจะยังไม่รู้จัก แต่บอกเลยว่า นอกจากจะสามารถบริโภคผลสดที่สุกได้แล้ว ยังนําผลดิบไปแปรรูปเป็นผลไม้ดอง และใช้ปรุงรสอาหารแทนมะนาวได้อีกด้วย นิยมนําไปประกอบอาหารประเภทยําต่างๆ
ไผ่ตง ไผ่สร้างรายได้
ไผ่ตง เป็นพืชตระกูลไผ่ชนิดหนึ่งที่บ้านเรานิยมปลูกไว้เพื่อนําไปแปรรูปเป็นเฟอร์นิเจอร์ข้าวของเครื่องใช้ต่างๆ นิยมรองลงมาจากไผ่หม่นหรือไผ่เศรษฐกิจชนิดอื่น นอกจากนี้ยังมีการใช้หน่อของไผ่ตงไปขายและบริโภคเป็นอาหาร โดยหน่อไผ่ตงนอกฤดูกาลนั้นจะมีราคาสูงกว่าในช่วงฤดูกาล เพราะเป็นช่วงที่หาหน่อไผ่ตงได้ยาก ทําให้หน่อไผ่ตงเป็นที่ต้องการในตลาดไม่แพ้ต้นไผ่ จึงทําให้ปัจจุบันเพื่อนๆ เกษตรกรบ้านเราจะนิยมปลูกไผ่ตงกันเป็นส่วนใหญ่ โดยเฉพาะพันธุ์ลืมแล้ง เพราะเป็นไผ่ตงพันธุ์ที่สามารถให้หน่อไผ่ได้เยอะ เหมาะแก่การขายหน่อและนําไปขายแปรรูปเป็นเฟอร์นิเจอร์ซึ่งเป็นที่ต้องการของตลาด
เกาลัดไทย เป็นได้ทั้งไม้ผลและไม้ประดับไปในตัว
เกาลัดไทย เป็นไม้ยืนต้น ที่จัดว่าเป็นได้ทั้งไม้ผลและไม้ประดับไปในตัว เพราะนอกจากคนทั่วไปจะปลูกเพื่อนําผลเกาลัดมาคั่วรับประทานเป็นอาหารประเภทธัญพืชแล้ว บรรดานักสะสมพรรณไม้ยังนิยมสะสมไว้เป็นไม้มงคลและไม้ประดับสวนหน้าบ้าน เพราะมีผลที่มีสีสันแสดส้มสวยงาม ใบหนา ใหญ่ สีเขียววาววับ และยังให้ดอกสีชมพูงามตา
มูลไส้เดือน ปุ๋ยชั้นดี
มูลไส้เดือน มีฮอร์โมนที่เราสามารถนํามาเร่งกระบวนการเจริญเติบโตของพืชผัก โดยมูลไส้เดือนนั้นเราจะใช้มูลจากไส้เดือนดิน ที่เลี้ยงกันทั่วไปในเขตประเทศเขตร้อนชื้น เป็นพันธุ์ที่แพร่ขยายพันธุ์ได้ง่ายและไว มีถิ่นกําเนิดพันธุ์มาจากแถบอัฟริกา ซึ่งปัจจุบันไทยเราเองก็นํามาเลี้ยงกันอย่างแพร่หลายเพื่อนํามูลมาผลิตเป็นปุ๋ย โดยพันธุ์ที่นิยมนํามาเลี้ยงนั้นมีชื่อว่า พันธุ์แอฟริกัน ไนท์คลอเล่อร์ หรือเรียกกันย่อๆ ว่า พันธุ์เอเอฟและอีกพันธุ์คือพันธุ์ไทเกอร์เพราะว่าขยายพันธุ์ได้ทันใจ ให้มูลเยอะ นํามาทําเป็นปุ๋ยได้ปริมาณมากและคุณภาพดี
เห็ดถั่งเช่า อาหารสุขภาพราคาแพง
เห็ดถั่งเช่า เป็นเห็ดอีกหนึ่งชนิดที่รู้จักกันดีในวงการอาหารเพื่อสุขภาพ เพราะเห็ดถั่งเช่ามีสารอาหารที่ให้คุณประโยชน์สูง ทั้งยังมีสรรพคุณช่วยบํารุงร่างกาย ทําให้มีการนําเห็ดถั่งเช่าไปแปรรูปเป็นผลิตภัณฑ์ต่างๆ เพื่อบริโภคกันมากขึ้น ไม่ว่าจะเป็น ชา กาแฟ หรือแม้แต่อาหารก็ยังมีวัตถุดิบส่วนผสมของเห็ดถั่งเช่า แต่ทั้งนี้แล้วก็ไม่มีใครบริโภคเห็ดถั่งเช่าโดยการนํามาปรุงรสเป็นอาหารโดยตรง
มะละกอแขกดํา มะละกอพันธุ์ดี สร้างรายได้งาม
มะละกอเป็นอีกหนึ่งผลไม้ยอดฮิตในไทยบ้านเราที่นิยมบริโภคกันทั้งผลดิบและผลสุก โดยผลสุกนั้นจะให้รสชาติหวานหอมอร่อย แถมยังมีประโยชน์ต่อสุขภาพอีกด้วยครับ และมะละกอยังสามารถใช้ผลดิบเป็นวัตถุดิบของส้มตํา อาหารรสแซ่บยอดนิยม ที่ขาดตัวเอกอย่างมะละกอไปไม่ได้ ทําให้เพื่อน ๆ เกษตรกรในบ้านเรานิยมปลูกมะละกอเพื่อค้าขายและส่งออกทั้งในตลาดและในภาคอุตสาหกรรม เพื่อนําไปแปรรูปเป็นผลิตภัณฑ์สําเร็จรูปต่างๆ และยังมีการนําไปถนอมอาหารทําให้มะละกอมีอายุการเก็บรักษาอยู่ได้นานยิ่งขึ้น ทําให้เพื่อนๆ เกษตรกรหลายรายต่างพากันคัดเลือกพันธุ์มะละกอ เพื่อให้ได้พันธุ์ดีตรงกับความต้องการของตลาดมะละกอกันมากยิ่งขึ้น
ผักขี้หูด “วาซาบิ” เมืองไทย ปลูกง่ายรสชาติอร่อย
ผักขี้หูด เป็นผักพื้นบ้านทางภาคเหนือ นิยมเพาะปลูกไว้เป็นพืชสวนครัว โดยจะปลูกแซมพืชชนิดอื่นในดินที่มีความชุ่มชื้นอุดมสมบูรณ์ นิยมบริโภคใบและผล โดยนําใบอ่อนมาทานดิบๆ จะให้รสชาติที่เผ็ดร้อนและมีกลิ่นฉุนคล้ายกับวาซาบิ อันเป็นที่มาของฉายาว่าเป็นวาซาบิเมืองไทย ทั้งยังมีการนําใบของผักขี้หูดมาปรุงรสเป็นอาหารพื้นบ้านของภาคเหนือ ไม่ว่าจะนํามาลวกรับประทานคู่กับน้ําพริก หรือใส่ในแกง ต้มต่าง ๆ เช่น แกงผักขี้หูดใส่ปลาย่าง ที่เป็นเมนูของคนเหนือดั้งเดิม ที่ปรุงขึ้นมาได้รสชาติเข้ากันได้ดีระหว่างผักขี้หูดกับกลิ่นหอมของปลาย่าง เป็นต้นครับแต่เมื่อนํามาลวกแล้วกลิ่นฉุนของผักขี้หูดก็จะหายไปบ้างนะครับ
หนอนกระทู้
หนอนกระทู้ คือ ตัวหนอนผีเสื้อชนิดหนึ่ง มีความหลากหลายของแต่ละชนิดและสายพันธุ์ เป็นแมลงศัตรูพืชที่สําคัญของพืชเศรษฐกิจทั้งพืชสวนและพืชไร่ เมื่อเกิดการระบาดขึ้นจะทําลายพืชผลกระจายเป็นพื้นที่กว้าง โดยมักเข้าทําลายพืชอาหารที่เป็นพืชไร่ เช่น ข้าว ข้าวโพด ถั่ว มันสําปะหลัง เป็นต้น และยังทําลายพืชผัก เช่นผักในตระกูลกะหล่ํา ผักกาดขาว คะน้า มะเขือเทศ เป็นต้น  รวมไปถึงพืชดอก เช่น เบญจมาศ และเยอร์บีร่า ซึ่งล้วนแล้วแต่เป็นพืชส่งออกที่สําคัญของไทยเราทั้งสิ้น
หอยแมลงภู่ กับการเพาะเลี้ยงที่ต้องฝากชีวิตไว้กับธรรมชาติ 100%
หอยแมลงภู่ คือหอยทะเลที่เป็นอาหารยอดนิยมอีกชนิดหนึ่ง ที่มีราคาย่อมเยากว่าหอยทะเลชนิดอื่นอย่างหอยแครงหรือหอยนางรม เนื่องจากในประเทศไทยยังเพาะเลี้ยงหอยแมลงภู่ได้ในปริมาณมาก ทําให้มีหอยป้อนเข้าสู่ตลาดได้อย่างต่อเนื่อง ทั้งแบบหอยสด หรือหอยแปรรูป นอกจากนี้การเพาะเลี้ยงหอยแมลงภู่นั้นยังมีต้นทุนที่ต่ํามาก มีเพียงต้นทุนค่าเครื่องมือ วัสดุอุปกรณ์ เพื่อสร้างที่ยึดเกาะให้กับลูกหอยอาศัยเท่านั้น ส่วนลูกพันธุ์หอยแมลงภู่นั้น ผู้เลี้ยงไม่จําเป็นต้องลงทุนซื้อเพราะลูกหอยในธรรมชาติยังอุดมสมบูรณ์อยู่มาก ต่างจากการเพาะเลี้ยงหอยแครง และหอยนางรม ที่จําเป็นเป็นต้องลงทุนหาซื้อลูกพันธุ์หอยมาเพาะเลี้ยงเอง เนื่องจากปริมาณลูกหอยในธรรมชาติของหอยทั้งสองชนิดนี้หายาก และขาดแคลนมาก
น้ําบาดาล ต้องเจาะระดับความลึกที่เหมาะสมของแต่ละพื้นที่
น้ําบาดาล นับเป็นแหล่งน้ําสําคัญสําหรับเกษตรกร เพราะถือว่าเป็นแหล่งน้ําธรรมชาติที่มีต้นทุนในการจัดหาต่ํากว่าแหล่งน้ําต่างๆ  เพราะน้ําบาดาลนั้นเป็นน้ําใต้ดินที่แทรกซึมอยู่ทั่วไป โดยมีต้นกําเนิดของน้ําจากฝนและแหล่งน้ําผิวดินและน้ําใต้ดินที่ซึมผ่านชั้นดินลงไปสะสมอยู่ในชั้นดินหรือช่องว่างระหว่างช่องหิน ปริมาณของน้ําบาดาลในแต่ละพื้นที่จะแตกต่างกันไปตามโครงสร้างของชั้นดินและชั้นหิน ภูมิประเทศและภูมิอากาศ
ปุ๋ยน้ํา คืออะไร
ปุ๋ยน้ํา คือปุ๋ยชนิดหนึ่งจากปุ๋ยอินทรีย์ 4 ประเภท ซึ่งได้แก่ ปุ๋ยหมัก ปุ๋ยคอก ปุ๋ยพืชสดและปุ๋ยอินทรีย์น้ํา ซึ่งเป็นแหล่งอินทรียวัตถุและแหล่งธาตุอาหารที่สําคัญสําหรับพืช และยังมีผลต่อคุณสมบัติทางเคมี กายภาพ และชีวภาพของดินด้วย
ผักคาวตอง ผักพื้นบ้านล้านนา
ผักคาวตอง คือ ผักพื้นบ้านล้านนา ส่วนภาคกลางเรานั้นเรียกกันว่า พลูคาว เพราะลักษณะใบของผักชนิดมีความคล้ายคลึงกับใบพลู แต่ใบสดมีกลิ่นแรง รสคาวติดปาก จึงเป็นที่มาของชื่อพลูคาวนั่นเองครับ เป็นพืชล้มลุกที่เกิดขึ้นเองตามแหล่งน้ํา ลําห้วย หรือบริเวณที่มีความชุ่มชื้น จนชาวบ้านนํามาใช้เป็นผักรับประทานแนมกับลาบ ยํา โดยจะเป็นนิยมมากในแถบภาคเหนือและภาคอีสาน
เพลี้ยจักจั่น แมลงร้ายช่วงฝนแล้ง
เพลี้ยจักจั่น เป็นหนึ่งในแมลงศัตรูพืชที่เข้าทําลายพืชผลของเราโดยตรงและยังเป็นพาหะนําโรคและเชื้อแบคทีเรียต่าง ๆ มาสู่ต้นพืช พบการระบาดในเขตเกษตรกรรมภายในทวีปเอเชียมาช้านาน เพราะแมลงชนิดนี้จะสามารถแพร่ขยายพันธุ์ได้ดีในสภาพอากาศที่ร้อนจัด แดดแรง ยิ่งร้อนยิ่งระบาดเยอะ ทําให้พืชผลที่มักให้ผลผลิตในช่วงแล้งได้รับความเสียหาย โดยเฉพาะ มะม่วง ที่มักจะแตกช่อดอกในช่วงฤดูร้อนนั้น มักจะโดนเพลี้ยจักจั่นเข้าทําลาย จนส่งผลกระทบต่อการผลผลิตกันอย่างมากเลยครับ
รถตัดอ้อย ช่วยให้เก็บเกี่ยวผลผลิตได้เร็วขึ้น
รถตัดอ้อย คือเครื่องจักรกลที่ใช้เพื่อเก็บเกี่ยวอ้อย ที่ถูกนํามาใช้ทดแทนการว่าจ้างแรงงานในการเก็บเกี่ยวผลผลิต เพราะจําเป็นต้องที่จะต้องเร่งตัดอ้อยเพื่อส่งเข้าโรงงานผลิตน้ําตาลให้ทันช่วงเวลาหีบอ้อย ขณะที่พื้นที่การปลูกอ้อยส่วนใหญ่นั้นกว้างใหญ่ไพศาล กินเนื้อที่นับล้านไร่ทั่วประเทศ ซึ่งหากต้องใช้แรงงานคน อาจจะมีการจ้างแรงงานจํานวนมาก และมักจะเกิดปัญหาขาดแคลนแรงงานในห้วงเวลาดังกล่าว ทําให้ผู้ประกอบการต้องนําเข้ารถตัดอ้อยมาจากต่างประเทศ และได้ประดิษฐ์เครื่องเก็บเกี่ยวแบบนี้ขึ้นมาใช้กันเอง เพื่อเป็นการลดต้นทุนเครื่องจักรกลลง ทําให้มีความคุ้มค่าในการใช้งานมากขึ้น
ผักเสี้ยน เป็นอาหารก็ได้ เป็นสมุนไพรก็ดี
ผักเสี้ยน ไม่ว่าจะเป็นผักเสี้ยนไทย ที่เราอาจเรียกกันว่าผักส้มเสี้ยน ผักเสี้ยนขาว เราจะนํามารับประทานเป็นอาหาร หรือจะเป็นผักเสี้ยนผี ที่แพทย์พื้นบ้านและแพทย์แผนไทยจะนํามาปรุงยา ซึ่งจัดเป็นสมุนไพรที่หาง่าย โดยผักเสี้ยนทั้ง 2 ชนิดนี้มีฤทธิ์ร้อน ช่วยบํารุงเลือดลมและสายตา แก้ปัญหาท้องผูก คลายเส้น คลายกล้ามเนื้อ อุดมไปด้วยวิตามิน เกลือแร่ และจุลินทรีย์ จึงนับว่าเป็นสมุนไพรที่น่าสนใจอย่างมากครับ
ไมยราบยักษ์ พืชคุกคามที่มาจากต่างถิ่น
ไมยราบยักษ์ พืชคุกคามที่สร้างความเสียหายให้แก่ภาคการเกษตรของไทยเราอย่างมาก มีชื่อเรียกหลากหลายเช่น ไมยราบน้ํา ไมยราบหลวง จิยอบหลวง เป็นต้น เป็นพืชที่อยู่วงศ์เดียวกันกับพืชถั่ว ถูกจัดเป็นวัชพืชต่างถิ่นประเภทรุกรานที่มีความรุนแรง เพราะว่าเป็นพืชที่กระจายพันธุ์ได้เร็วมาก เติบโตได้ในทุกสภาพแวดล้อมทั้งสภาพน้ําท่วมและน้ําแล้ง รุกรานเข้าไปในพื้นที่ทําการเกษตร ปศุสัตว์ รวมไปถึงแหล่งน้ํา และยังเป็นวัชพืชที่กําจัดยากเพราะลําต้นปกคลุมไปด้วยหนามแหลม
ต้นคราม ไม่ใช่เพียงสีย้อม แต่มีพร้อมด้วยสรรพคุณทางยา
ต้นคราม พืชที่เรารู้จักชื่อและรู้กันดีว่าสามารถนํามาย้อมสีผ้าได้นั้น มีเพียงไม่กี่คนที่พอจะรู้จักต้นไม้ชนิดนี้อย่างแท้จริง โดยในบทความนี้เราจะเขียนถึงต้นครามที่เป็นต้นคราม ที่ไม่ใช่ต้นฮ่อมนะครับเพราะต้นฮ่อมนั้นเป็นไม้คนละวงศ์กับต้นครามโดยสิ้นเชิง แม้จะมีบางท้องถิ่นเรียกต้นฮ่อมว่าต้นครามดอยก็ตามครับ เพราะต้นครามที่เรานํามาย้อมสีนี้ เป็นต้นไม้ที่อยู่ในวงศ์เดียวกับถั่ว มีหลายสายพันธุ์ที่พบในประเทศไทย แต่ที่เรานิยมนํามาใช้ย้อมสีคือสายพันธุ์ Indigofera tinctoria เพราะสามารถหาได้ทั่วไปในทุกท้องถิ่น เพราะสามารถปรับตัวได้เข้ากับสภาพแวดล้อมอย่างดี ทนต่อความแห้งแล้งและความร้อนได้ดี เจริญได้ในดินเค็ม
ต้นมันปู วิตามินซีสูง
ต้นมันปู เป็นต้นไม้ที่มักนํามาปลูกภายในบริเวณบ้าน เพราะมีพุ่มให้ร่มเงาได้ แต่หากเจริญในป่า หรือตามธรรมชาติโดยทั่วไปจะมีลําต้นขนาดใหญ่ มีความสูงมากกว่า 15 เมตร แต่หากปลูกในบ้าน เรามักจะนิยมตัดแต่งกิ่งไม่ให้ลําต้นสูงใหญ่มากเกินไป โดยมากจะสูงไม่เกิน 2-3 เมตร
เครื่องขุดดิน ช่วยทุ่นแรงให้เกษตรกร
เครื่องขุดดิน คือเครื่องมือที่ถูกนํามาใช้เพื่อให้เพื่อนๆ เกษตรกรทํางานง่ายขึ้น ใช้เวลาในการขุดดินน้อยลงกว่าการขุดด้วยการใช้จอบเสียมและแรงงานคน ทําให้ลดการเมื่อยล้าของร่างกายและประหยัดต้นทุนการจ้างแรงงานได้ด้วย เครื่องขุดดินหรือที่เรียกกันทั่วไปว่าเครื่องขุดหลุมหรือเครื่องเจาะดินนั้น คือ เครื่องยนต์ที่มีลักษณะของการทํางานคล้ายสว่านเจาะทั่วไป ที่มีวัตถุประสงค์ในการใช้งานเพื่อขุดดินสําหรับปลูกต้นไม้หรือขุดดินฝังเสาต่างๆ บ้างก็เรียกกันว่าสว่านเจาะดินก็มีนะครับ
แก้วกาญจนา ไม้ประดับใบสวย
แก้วกาญจนาหรือต้นอโกลมีนา เป็นไม้ประดับที่มีใบหลากหลายสีสัน และใบหลากหลายรูปทรง กลายเป็นเสน่ห์ของต้นพืชที่ทําให้นักสะสมไม้ใบต่างเสาะแสวงมาครอบครอง ทั้งนํามาใช้เป็นไม้กระถางประดับบ้านเรือน หรือจะปลูกเป็นแปลง และยังสามารถตัดใบขายได้อีกด้วยครับ ทําให้มีกระแสความต้องการพืชชนิดนี้สูขึ้นเรื่อยๆทั้งตลาดในประเทศและต่างประเทศ จนราคาบางต้น บางสายพันธุ์ทะยานสูงลิ่ว ยิ่งเป็นสายพันธุ์ที่เลี้ยงยาก โตช้า สวยงามจัด ด้วยแล้ว นักเลงต้นไม้ยอมจ่ายกันไม่อั้น ตลาดส่งออกที่สําคัญของไม้ประดับชนิดนี้คือ อินโดนีเซีย มาเลเซีย เกาหลี ฮ่องกง ญี่ปุ่น อเมริกาและไต้หวัน โดยแหล่งผลิตที่สําคัญในบ้านเราจะกระจุกตัวอยู่ในแถบภาคกลาง
แกลบดํา ใช้ประโยชน์ได้หลากหลาย
แกลบดําเป็นผลผลิตจากแกลบ โดยแกลบนั้นเป็นวัสดุเหลือใช้ทางการเกษตรที่เหลือจากขั้นตอนการสีข้าวเปลือกให้กลายเป็นข้าวสาร เป็นเศษของข้าวเปลือกที่เราเรียกกันว่าแกลบดิบที่เป็นวัสดุที่มีความพรุนดีแต่กลับไม่สามารถดูดซับน้ําได้ดี ทําให้ไม่เป็นประโยชน์เท่าที่ควร จึงได้มีการนําแกลบดิบมาเผาโดยใช้ความร้อนต่ํากว่า 1,200 องศาเซลเซียส แบบไร้ออกซิเจนหรือออกซิเจนต่ํา เพื่อไม่ทําให้เกิดเปลวไฟลุกไหม้ จนแกลบดิบกลายเป็นขี้เถ้าที่เราเรียกว่าแกลบดําที่มีน้ําหนักเบาและดูดซับน้ําได้มาก ด้วยคุณสมบัติที่เบาโปร่ง ร่วนซุยจึงถูกนํามาใช้เป็นวัสดุปลูกพืชบางชนิดได้ดี ข้อควรระวังคือแกลบดําจะมีความเป็นด่างสูง ดังนั้นก่อนนําไปใช้งานให้เรานําไปแช่น้ําเพื่อเจือจางความเป็นด่างออกไปก่อนนะครับ
เครื่องอัดฟาง อัดฟางก้อนได้ง่าย ๆ
เครื่องอัดฟาง หนึ่งในเครื่องจักรกลการเกษตร ที่เข้ามาทําให้การบริหารจัดการเศษเหลือทิ้งจากการทํานาทําไร่ให้สามารถนํามาใช้ประโยชน์ต่อยอดได้ง่ายขึ้น เพราะที่ผ่านมานั้นเมื่อเรามีการเกี่ยวนวดข้าวเสร็จ จะมีตอข้าวซังข้าวเหลือทิ้งกระจัดกระจายอยู่ในท้องนา โดยไม่ได้นํามาใช้ประโยชน์ใด ๆ ไม่ว่าจะนํามาใช้เป็นอาหารเลี้ยงสัตว์ทั้งเป็นอาหารสด อาหารแห้ง อาหารหมัก หรือจะนํามาไว้เป็นวัสดุคลุมดิน เพราะมีความยุ่งยากในการจัดเก็บและขนย้าย ดังนั้นพอใกล้จะถึงฤดูกาลถัดไป เราก็จะทําการเผาเศษฟางแห้งในนา เพื่อเตรียมการเพาะปลูกรุ่นใหม่ ทําให้เกิดฝุ่นควันในชั้นบรรยากาศ จนก่อให้เกิดฝุ่น PM2.5 ที่มีผลต่อสุขภาพต่อมนุษย์เราอย่างมาก นอกจากนั้นยังส่งผลกระทบต่อดินในแปลงนาที่ถูกเผา ทําให้สูญเสียธาตุอาหารและจุลินทรีย์ต่างๆ ทําลายระบบนิเวศในแปลงนาในระยะยาว
เห็ดเยื่อไผ่ หรือเห็ดร่างแห
เห็ดเยื่อไผ่ มีชื่อเรียกอีกอย่างตามรูปพรรณสัณฐานว่าเห็ดร่างแห เพราะมีหมวกเห็ดที่เป็นตาข่ายบางๆ คล้ายกับแห พบได้ในป่าร้อนชื้นในหลายประเทศทั่วโลก โดยมีต้นแบบการเพาะเลี้ยงเห็ดชนิดนี้มาจากประเทศจีน ที่มีการคัดสรรสายพันธุ์ในการเพาะเลี้ยงอย่างต่อเนื่องมานานนับ 50 ปี และพัฒนากระบวนการเพาะเลี้ยงด้วยเทคโนโลยีที่ทันสมัย เพื่อผลิตเห็ดชนิดนี้ให้เพียงพอกับความต้องการของตลาดในประเทศจีนและส่งออกไปยังต่างประเทศ เพราะเห็ดชนิดนี้มีสารสกัดที่ให้ฤทธิ์ช่วยบํารุงประสาท บํารุงปอด บํารุงไต บํารุงตับ ไล่กรดในกระเพาะอาหาร จึงกลายเป็นอาหารสุขภาพที่ได้รับความนิยมนํามาปรุงอาหารเป็นน้ําซุปหรือต้มน้ําแดง ทําให้เห็ดเยื่อไผ่ที่มีอยู่ตามธรรมชาติเฉพาะช่วงฤดูร้อนนั้น ไม่สามารถรองรับความต้องการของผู้บริโภคตลอดทั้งปีนั่นเองครับ
ไม้พะยูง เนื้อไม้สวย ราคาแพง
ไม้พยูง เป็นเนื้อไม้ที่ได้จากต้นพยูง เป็นมี่มีความเชื่อมาแต่โบราณว่าไม่ให้นํามาใช้สร้างบ้านหรืแทําเครื่องเรือน เพราะไม้นี้เป็นไม้สําหรับชนชั้นสูงเท่านั้น หากใครนํามาใช้อาจทําให้ชีวิตตกต่ํา นัยว่าหากบารมีไม่ถึงไม่ควรคู่กับไม้จะทําให้เกิดปัญหาทางด้านการเงินตามมา แต่กลับถูกนํามาใช้เป็นไม้ศักดิ์สิทธิ์ที่ใช้ขจัดโพยภัยต่าง ๆ หรือนํามาทําเป็นยอดธงหรือเสาธง แทน
มันมือเสือ มันป่าที่รับประทานได้
มันมือเสือ เป็นพืชที่ให้แป้งและพลังงานที่สามารถขึ้นได้โดยทั่วไป ไม่ว่าจะเป็นดินที่ไม่มีธาตุอาหาร ในป่า จนเรารู้จักกันว่าเป็นหนึ่งในมันป่าที่คนไทยเรานํามารับประทานเฉกเช่นเดียวกับมันกลอยและมันเสา  แม้ว่าจะไม่ใช่พืชอาหารหลักเหมือนข้าวก็ตาม แต่คุณค่าทางอาหารก็มีไม่น้อยทีเดียวครับ โดยมันชนิดนี้ถูกนํามาใช้ประโยชน์อย่างมากในชนเผ่ามลาบรีทางภาคเหนือของไทย และชาเผ่าซาไกในแถบตอนใต้ของไทยที่ชอบฝังตัวตั้งรกรากอยู่ในป่าลึก
กังหันน้ํา เพิ่มปริมาณออกซิเจนในน้ํา ลดปัญหาน้ําเสีย
กังหันน้ํา เครื่องจักรกลที่เราพบเห็นได้ตามแหล่งน้ําต่างๆ ที่ผันกระแสน้ําให้สามารถนํามาใช้เป็นประโยชน์ได้หลากหลาย โดยทําให้เพลากลางที่ติดตั้งใบพัดไว้เกิดการหมุนไปตามแรงบิดที่ได้รับจากรงดันของน้ําที่ไหลผ่าน ไม่ว่าจะเป็นกระแสน้ําที่ไหลผ่านกังหันตามแนวขนานของแกนเพลาหมุน อย่างเช่น กังหันน้ําแคพลัน หรือจะเป็นกระแสน้ําที่ไหลตั้งฉากกับระนาบของเพลา อย่างกังหันน้ําเพลตั้น และยังมีกังหันน้ําที่นําเอากระแสน้ําแบบผสมทั้งแบบแนวนอนและแนวตั้งฉากมาใช้ร่วมกัน อย่างเช่น กังหันน้ําฟรานซิส อีกด้วยครับ
อาหารไก่ เรื่องสําคัญที่ไม่ควรมองข้าม
อาหารไก่ นับเป็นต้นทุนที่มีสัดส่วนเกือบร้อยละ 60-70 ของต้นทุนการเลี้ยงไก่ โดยเฉพาะไก่ไข่ ซึ่งจะต้องนําโภชนาการที่ได้รับจากอาหารที่กินเข้าไปมาใช้ประโยชน์ในการสร้างไข่ให้มีคุณภาพตามช่วงวัยของไก่ การที่จะลดต้นทุนในส่วนนี้จึงจําเป็นที่จะต้องระมัดระวังไม่ให้กระทบกับคุณภาพที่ไก่จะได้รับด้วยนะครับ เพราะอาหารสัตว์นั้นต้องมีปริมาณสารอาหารที่ส่งผลดีต่อผลผลิตโดยเราต้องเลือกมาใช้อย่างเหมาะสม
สลอด ฤทธิ์ร้ายแรงกว่าที่คิด
สลอด ผลไม้รสเปรี้ยวสีแดงเรื่อ ที่เราต่างคุ้นชินกับชื่อมายาวนาน โดยเฉพาะเรื่องราวของการนําสลอดไปกลั่นแกล้งกันให้เกิดอาการท้องเสีย ที่มักมีเรื่องเล่าขําขันในกลุ่มเพื่อนในวัยเยาว์ที่ทํากันไปด้วยความคึกคะนอง แต่จะมีสักกี่คนที่รู้จักต้นสลอดว่ามีหน้าตาอย่างไร และสลอดนั้นมีประโยชน์บ้างไหม
เป็ดเทศ เลี้ยงไม่ยาก ราคาดี
เป็ดเทศ  เป็นเป็ดพันธุ์เนื้อพื้นเมือง ที่สามารถเลี้ยงไว้ขายเพื่อเป็นพ่อแม่พันธุ์หรือขายเนื้อเป็ดเพื่อใช้สําหรับเป็นวัตถุดิบในการปรุงอาหารก็ได้ โดยปัจจุบันตลาดยังอ้าแขนรับผลผลิตอยู่มาก และยังเป็นการทําฟาร์มปศุสัตว์ที่ลงทุนไม่สูงนักอีกด้วย โดยเราสามารถเลือกเองได้เลยว่าจะเริ่มเลี้ยงจั้งแต่ลูกเป็ดหรือจะหาเป็ดที่โตแล้วมาเลี้ยงดูก่อนก็ได้ กรณีเริ่มต้นเลี้ยงเพียงไม่กี่ตัวอาจจะยังไม่ต้องลงทุนทําโรงเรือนก็ได้ครับ